കെഎസ്ആര്ടിസിയെ അവശ്യ സര്വീസായി പ്രഖ്യാപികുന്നത് പരിഗണനയിലെന്ന് ഗതാഗത മന്ത്രി Nov 5, 2021 04:19 PM By Maneesha കെഎസ്ആര്ടിസിയെ അവശ്യ സര്വീസായി പ്രഖ്യാപികുന്നത് പരിഗണനയിലെന്ന് ഗതാഗത മന്ത്രി ആന്റണി രാജു. കൊവിഡ് പ്രതിസന്ധിക്കിടെ നടന്ന പണിമുടക്കിനെ ന്യായികരിക്കാനാകില്ലെന്ന് മന്ത്രി ചൂണ്ടിക്കാട്ടി. അധിക ബാധ്യത വരുന്ന നിര്ദേശം ചര്ച്ച ചെയ്യാന് തൊഴിലാളി യൂണിയനുകള് സാവകാശം തന്നില്ല. കെഎസ്ആര്ടിസി ജീവനക്കാരുടെ പ്രശ്നങ്ങള് ചര്ച്ചയിലൂടെ പരിഹരിക്കാനാകുമെന്ന് ഗതാഗത മന്ത്രി വ്യകത്മാക്കി. ശമ്ബളവും പെന്ഷനും മുടക്കുന്നില്ല. ശമ്ബള വര്ധന നടപ്പാക്കില്ലെന്നും പറഞ്ഞിട്ടില്ല. പക്ഷേ വര്ധന ഉണ്ടാകുമ്ബോള് 30 കോടി രൂപയുടെ അധിക ബാധ്യത ഉണ്ടാകും. അത് ചര്ച്ച ചെയ്ത് തീരുമാനിക്കാനുള്ള കാലാവധിയാണ് ചോദിച്ചത്. കൊവിഡ് കാലത്ത് വരുമാനം ഇല്ലാത്ത മാസങ്ങളില് പോലും കെഎസ്ആര്ടിസിയില് ശമ്ബളം മുടക്കിയില്ല. സര്ക്കാരിനെ മുള്മുനയില് നിര്ത്തി ജനങ്ങളെ വലച്ചതില് യൂണിയനുകള് ആത്മ പരിശോധന നടത്തണമെന്നും ഗതാഗത മന്ത്രി പറഞ്ഞു. ശമ്ബള പരിഷ്കരണം ആവശ്യപ്പെട്ട് ഭരണ പ്രതിപക്ഷ യൂണിയനുകള് അര്ധ രാത്രി മുതല് തുടങ്ങിയ പണിമുടക്ക് ജനത്തെ നന്നായി വലച്ചു. ഗ്രാമനഗര സര്വ്വീസുകളും ദീര്ഘദൂര ബസുകളും മുടങ്ങി. ജോലിക്കു പോകാന് പോലുമാകാതെ ജനം ബുദ്ധിമുട്ടി. ഭരണാനുകൂല സംഘടനയായ എംപ്ളോയീസ് അസോസിയേഷനും ,ബിഎംഎസിന്റെ എംപ്ളോയീസ് സംഘും 24 മണിക്കൂര് പണിമുടക്കാണ് നടത്തുന്നത്. AITUC വിന്റെ ട്രാന്സ്പോര്ട്ട് എംപ്ലോയിസ് യൂണിയനും ഐഎന്ടിയുസി നേതൃത്വത്തിലുള്ള ടിഡിഎഫും നാളെയും പണിമുടക്കും. സമരത്തെ നേരിടാന് ഡയസ്നോണ് ബാധമാക്കി ഉത്തരവിറക്കിയിരുന്നു. ഇന്നും നാളെയും ജോലിക്ക് എത്താത്തവരുടെ ശമ്ബളം പിടിക്കും. എന്നാല് ഇതിനെ തള്ളിയാണ് യൂണിയനുകള് സമരവുമായി മുന്നോട്ട് പോകുന്നത്. The former minister said that the declaration of KSRTC as an essential service is under consideration